ศบค. รายงานผู้ติดเชื้อโควิด-19 วันนี้ 9,635 ราย เป็นการติดเชื้อจากในเรือนจำ 6,853 ราย เสียชีวิต 25 คน
นายแพทย์ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. รายงานตัวเลขผู้ติดเชื้อโควิด -19 วันนี้ เพิ่มขึ้น 9,635 ราย ผู้ป่วยยืนยันสะสม 111,082 ราย หายป่วยแล้ว 67,200 ราย รักษาตัวอยู่ที่โรงพยาบาล 43,268 ราย เป็นผู้ป่วยอาการหนัก 1,226 ราย, ใส่เครื่องช่วยหายใจ 400 ราย เสียชีวิตเพิ่ม 25 คน ผู้เสียชีวิตสะสมรวม 614 คน ผู้ป่วยยืนยันสะสมระลอกใหม่ ตั้งแต่วันที่ 1 เมษายน 2563 - 17 พฤษภาคม 2564 จำนวน 82,219 ราย ผู้ติดเชื้อที่เพิ่มขึ้น 9,635 ราย เป็นผู้ที่ติดเชื้อในประเทศ 2,773 ราย จากระบบเฝ้าระวังและบริการ 1,820 ราย, จากการค้นหาเชิงรุกในชุมชน 953 ราย, จากเรือนจำ 6,853 ราย, ติดเชื้อจากต่างประเทศ 9 ราย เดินทางมาจากมาเลเซีย 4 ราย, ไอร์แลนด์ 1 ราย, อิสราเอล 1 ราย, ปากีสถาน 1 ราย, กัมพูชา 2 ราย ผู้ได้รับวัคซีนเข็มแรกสะสม 1,482,702 ราย, วัคซีนเข็มที่ 2 แล้ว 781,606 รายผู้เสียชีวิตทั้ง 25 คน วันนี้ เป็นชาย 15 คน, หญิง 10 คน อายุระหว่าง 33 ถึง 86 ปี ส่วนใหญ่อยู่ที่กรุงเทพฯ ถึง 18 คน ปัจจัยเสี่ยงโรคประจำตัว ความดันโลหิตสูง เบาหวาน ไขมันในเลือดสูง หลอดเลือดสมอง โรคไต โรคหัวใจ โรคอ้วน โรคปอดเรื้อรัง โรคมะเร็งสำหรับสถานการณ์ผู้ติดเชื้อทั่วโลก 163 ล้านราย เสียชีวิตแล้วทั่วโลก 3.39 ล้านคน สหรัฐอเมริกามีผู้ติดเชื้อมากที่สุด 33.7 ล้านราย, ตามด้วยอินเดีย 24.9 ล้านราย, บราซิล 15.6 ล้านราย, ฝรั่งเศส 5.8 ล้านราย, ตุรกี 5.1 ล้านราย, ขณะที่ประเทศไทยขยับขึ้นมาอยู่ในลำดับที่ 92